מאי ספדיה

מאי ספדיה (נולדה ב-8 במאי 1995) היא זמרת-יוצרת, מלחינה, מוזיקאית ומפיקה מוזיקלית ישראלית. ספדיה נולדה וגדלה בחיפה. אמה היא הפסנתרית הקלאסית ורדית מילר (ספדיה). היא החלה את הקריירה המוזיקלית שלה בגיל צעיר. בין השנים 2011–2018 הייתה סולנית תזמורת הביג בנד חיפה ושרה בעיקר בז'אנר הג'אז והקלאסי, הופיעה באירועי תרבות, אופרות וקונצרטים שונים. במקביל, החלה לכתוב ולהלחין מוזיקה בסגנון פופ ורוק והקימה הרכב נגנים שביצעו את השירים שכתבה והלחינה לצד עיבודים שכתבה. ב-2013 התמודדה באודישנים לעונה הראשונה של אקס פקטור ישראל עם השיר If I Were a Boy של ביונסה אך לא עלתה לשלב הסופי. בשנת 2015 סיימה את שירותה הצבאי בחיל האוויר כמש"קית יחסי ציבור. באותה השנה הוזמנה ספדיה לשיר את "התקווה" בגמר גביע המדינה בכדורגל שהתקיים באצטדיון סמי עופר בחיפה. ספדיה למדה ברימון בית ספר למוסיקה אך עזבה את הלימודים כעבור שנה. ב-2017 החלה ללמוד לתואר ראשון במוזיקה באוניברסיטת חיפה בהתמחות בקומפוזיציה, לימודים אותם סיימה ב-2020. בין השנים 2018–2020 הוזמנה ספדיה להופיע באירוע האגרוף "הבלאטור" השנתי בהיכל מנורה מבטחים. בשנת 2018 הוציאה את סינגל הבכורה שלה "Goodbye My Love" מתוך פרויקט בינלאומי. הסינגל נכנס לפלייליסט גלגלצ והושמע בתחנות פופולריות בלונדון. ספדיה נכנסה לעולם ההפקה המוזיקלית בשנת 2019. היא בנתה אולפן ביתי ולמדה הפקה בצורה עצמאית. לאחר שמונה חודשים, ב-28 בינואר 2020 הוציאה את הסינגל הראשון שלה בעברית, "רעיל". זו הייתה ההפקה הראשונה שלה. ב-2022 הוציאה מיני-אלבום בשם "רעיל". האלבום שילב מוזיקה בסוגות שונות, ובהן היפ הופ, פופ ומוזיקה ערבית. באוקטובר 2021 כתבה, הלחינה והפיקה את השיר "השמלה החדשה שלי" אותו שר רן דנקר. השיר הפך ללהיט והיה מקום ראשון בפלייליסט גלגלצ במשך 11 שבועות. במרץ 2021, שיתפה פעולה עם עידן רייכל ויצרה גרסה מחודשת עם הפקה מוזיקלית שיצרה לשירו "למה ככה עצובה" שכתב והלחין יחד עם סתיו בגר. בפברואר 2022, הגישה את השיר "ZAZA" אותו יצרה והפיקה לתחרות הקדם אירוויזיון 2022. השיר נבחר מבין מאות והגיע לשמונת השירים הנבחרים. את השיר ביצעה ענבל ביבי. במאי 2022 נבחרה ספדיה על ידי מגזין מאקו לאחת מ-18 הנשים המשפיעות במוזיקה הישראלית. ב-16 בספטמבר 2022, שיתפה פעולה עם Infected Mushroom באלבום IM25, שם שרה את השיר "זזים ביחד". בדצמבר 2022 פורסם השיר "מאמי" של אודיה ונועה קירל, אשר ספדיה השתתפה בכתיבתו. בינואר 2023, נחשף כי ספדיה היא חלק מכותבי השיר "Unicorn" של נועה קירל, שייצג את ישראל באירוויזיון 2023 ובתחרות עצמה הגיע למקום השלישי. בתחילת פברואר של אותה השנה, שירה "הלוואי ולא תהיה לך אף אחת", שפורסם לראשונה בנובמבר 2022, הגיע לעשירייה הפותחת במצעד הרשמי של גלגלצ. ב-12 במרץ הוציאה את הסינגל "אינסטינקטים של רחוב". ב-28 במאי הוציאה את הסינגל "לא צריכה כלום". ב-6 באוגוסט הוציאה את הסינגל "אם הייתי גבר". ב-19 באוקטובר ספדיה הוציאה את הסינגל "עם ישראל חי" בעקבות אירועי מתקפת הפתע על ישראל. ב-19 בנובמבר הוציאה גרסת כיסוי לשיר "בוא הביתה" והקדישה אותו למשפחות החטופים והנעדרים. בפברואר 2024 יצא השיר "לי לא אכפת" בביצועה של ספדיה, שכתבה והלחינה עם עידן רייכל מתוך הפרויקט "מגדל של אור". ב-5 במרץ 2024, ספדיה הוציאה את השיר "צריכה אותך דקה", אותו כתבה והלחינה. היא הייתה מעורבת בתהליך בחירת השיר לאירוויזיון 2024 עם שיר בשם "Dance Forever", שהגיע למקום השני על פי ועדת בחירת השיר. ב-14 באפריל ספדיה הוציאה שיר בשם "רק את/ה", שיתוף פעולה עם הזמר ניב דמירל. דמירל וספדיה הלחינו ועיבדו את השיר בעצמם, וכתבו אותו יחד עם אביחי ג'רפי. דמירל ציין כי במהלך סשן כתיבה לפני כשנה וחצי הוא, ספדיה וג'רפי כתבו את השיר, וכבר אז ידעו שישירו אותו יחד. ב-14 ביולי הוציאה את הסינגל "לא מעניין אותי" יחד עם אליעד. ב-25 באוגוסט הוציאה את הסינגל השני מתוך אלבום הבכורה שלה, "חיילת של אושר" העוסק בתחושות האישיות שלה על החיים בתקופה של כאוס, והוא נכתב לאחר אירועי ה-7 באוקטובר. ספדיה נישאה ב-2022 לעידו וקסלר לאחר חמש שנות זוגיות. מדיה וקבצים בנושא מאי ספדיה בוויקישיתוף מאי ספדיה, ברשת החברתית אינסטגרם מאי ספדיה, ברשת החברתית טיקטוק מאי ספדיה, סרטונים בערוץ היוטיוב מאי ספדיה, במסד הנתונים הקולנועיים IMDb (באנגלית) מאי ספדיה, באתר שירונט מאי ספדיה, באתר ספוטיפיי מאי ספדיה, באתר AllMusic (באנגלית) מאי ספדיה, באתר MusicBrainz (באנגלית) מאי ספדיה, באתר דיזר מאי ספדיה, באתר Yandex.Music (ברוסית) מאי ספדיה, באתר טיידל (באנגלית) מאי ספדיה, באתר אמזון מיוזיק הילה סלמן וליאב דר, הכירו את מאי ספדיה: "תמיד ידעתי שאעסוק במוזיקה", באתר פרוגי, ‏3 במרץ 2018 עמית קוטלר, היוניקורן שלה: היוצרת מאחורי הלהיטים של נועה קירל ורן דנקר, בחדשות 13, 7 במאי 2023 מאי ספדיה - לחיפה יש נציגות באירוויזיון! - חי פה - תאגיד החדשות של חיפה והסביבה, באתר חי פה - תאגיד החדשות של חיפה והסביבה, ‏18 בינואר 2023 ישראל X Factor - מאי ספדייה - If I Were A Boy, בביצוע מאי ספדיה, סרטון באתר יוטיוב (אורך: 2:02) אורית מרלין-רוזנצוייג, מאי ספדיה: "יש לנו שיר מנצח ויש לנו את נועה קירל", באתר ynet, 27 באפריל 2023 בועז כהן, לאיזה חוג באוניברסיטה נרשמה מאי ספדיה?, באתר כלבו – חיפה והצפון, 27 בספטמבר 2017 דודי פטימר, ‏מאי ספדיה, זוכרים? הזמרת שחורכת את גלגל"צ יוצאת עם שיר חדש, באתר מעריב אונליין, 5 בפברואר 2018 18 הנשים המשפיעות במוזיקה הישראלית, באתר מאקו רינת קרמר יבלינוביץ, ‏המוח שמאחורי "יוניקורן": מאי ספדיה בסינגל חדש, באתר "סרוגים", 12 במרץ 2023 בר חיים, עולה לפסגה: אחרי שכתבה את "יוניקורן" – זה השיר הבא של היוצרת הצעירה, באתר עכשיו 14, ח' סיון ה'תשפ"ג וואלה! תרבות‏, "אם הייתי גבר אולי היה לי יותר קל": שירה החדש של מאי ספדיה. האזינו, באתר וואלה, 6 באוגוסט 2023 יובל אראל‏, פס קול שבועי מלחמה #4, בבלוג של יובל אראל, מגזין מוזיקה ותרבות, 20 בנובמבר 2023 מאיה כהן, אחרי שכתבה לאירוויזיון: הזמרת והיוצרת משחררת סינגל חדש משלה, באתר ישראל היום, 4 במרץ 2024 אלון פרוכטר, "רק את/ה": ניב דמירל ומאי ספדיה משתפים פעולה בשיר חדש, באתר כאן – תאגיד השידור הישראלי, 15 באפריל 2024 אליעד ומאי ספדיה – לא מעניין אותי, באתר יוסמיוזיק, ‏20 ביולי 2024 מאיה כהן, מאי ספדיה אחראית על לא מעט להיטים. זה הפרויקט הגדול הבא שלה, באתר ישראל היום, 26 באוגוסט 2024 ענת שקד, הזמרת החיפאית מאי ספדיה מתחתנת, באתר ניוז חיפה והקריות, ‏19 באוקטובר 2021 מיקומי שיא – המצעד השבועי של מדיה פורסט, באתר מדיה פורסט: "לא מעניין אותי": השבוע ה-31 של שנת 2024.